Γκάβιν Σμιτ

Ο Γκάβιν Σμιτ (αγγλ.: Gavin Schmitt, 27 Ιανουαρίου 1986, Γκραντ Πρέρι, Καναδάς) είναι Καναδός διεθνής πετοσφαιριστής, ο οποίος αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας, στη θέση του διαγώνιου.

 Ο Γκάβιν Σμίτ ξεκίνησε την καριέρα του το 2004 σε ηλικία 18 ετών στο Πανεπιστημιακό πρωτάθλημα του Καναδά. Αρχικά αγωνίστηκε για δύο περιόδους με το Κολλέγιο Ρεντ Ντίαρ της ομώνυμης πόλης της επαρχίας Αλμπέρτα και την περίοδο 2006-07 μετακόμισε στην ομάδα Πανεπιστημίου του Σασκάτσουαν της πόλης Σασκατούν. Τότε και ενώ έχει ήδη κληθεί στην εθνική ομάδα του Καναδά, τον ανακαλύπτει ο προπονητής Κώστας Δεληκώστας και τον φέρνει στην Ελλάδα για λογαριασμό του Εθνικού Αλεξανδρούπολης, στον οποίο υπογράφει το πρώτο του επαγγελματικό συμβόλαιο και συμμετέχει στο πρωτάθλημα Ελλάδας 2007-08.Το ταλέντο του όμως δεν μπορεί να περιοριστεί στο ελληνικό πρωτάθλημα και έτσι το Καλοκαίρι του 2008 αναχωρεί για την γαλλική Αραγκό της πόλης Σετ. Η Αραγκό όμως κατά την περίοδο 2008-09 υποβιβάζεται, και έτσι ο Σμίτ μετακομίζει στην κορεάτικη Σάμσουνγκ Μπλούφανγκς της πόλης Ντέτζον, στην οποία παραμένει για τρεις περιόδους και κατακτά 3 πρωταθλήματα και ένα κύπελλο Νοτίου Κορέας. Κατά την παραμονή του στο κορεάτικο πρωτάθλημα σημειώνει δύο εκπληκτικά ρεκόρ. Την περίοδο 2010-11 με 57 κερδισμένους πόντους σε ένα παιχνίδι καταρρίπτει το αντίστοιχο παγκόσμιο ρεκόρ, επίδοση που βελτιώνει την επόμενη περίοδο με 58 πόντους στην νίκη με 3-2 των Μπλούφανγκς επί των Γρέιτερς. Ανακηρύχθηκε επίσης Πολυτιμότερος Παίκτης της Κανονικής περιόδου και των Τελικών τις περιόδους 2009-10 και 2011-12, ενώ την περίοδο 2010-11 ήταν ο Πολυτιμότερος Παίκτης των Τελικών. Επόμενος σταθμός για την περίοδο 2012-13 αποτελεί η ρώσικη Ίσκρα Οδίντσοβου με την οποία στην πρώτη αγωνιστική του πρωταθλήματος σημειώνει 41 πόντους, που αποτέλεσε ρεκόρ πόντων σε έναν αγώνα για το ρώσικο πρωτάθλημα. Ακολουθεί για δύο χρονιές (2013-15) η τούρκικη Άρκας Σπορ Σμύρνης, με την οποία κατακτά το πρωτάθλημα του 2014-15, στο οποίο αναδεικνύεται Πολυτιμότερος Παίκτης, καλύτερος επιθετικός και καλύτερος σέρβερ. Τη συνέχεια στην καριέρα του απαρτίζουν η βραζιλιάνικη πανεπιστημιακή ΦΟΥΝΒΙΚ της πόλης Ταουμπατέ (2015-16), η πολωνική Ρεσόβια του Ζέσουφ (2016-17), και η ιαπωνική Τόρεϊ Άροους της Μισίμα (2017-18), ώσπου νά έρθει στην Ελλάδα για να φορέσει την φανέλα του Ολυμπιακού Πειραιώς σε αντικατάσταση του φινλανδού διαγώνιου Μίκο Οϊβάνεν Ο Γκάβιν Σμιτ κλήθηκε για πρώτη φορά στην Εθνική ομάδα της πατρίδας του το 2007. Το 2008 φτάνει με την εθνική ομάδα του Καναδά στον τελικό του Παναμερικανικού Κυπέλλου, στο οποίο ανακηρύσσεται καλύτερος επιθετικός. Στην ίδια διοργάνωση το 2009 ο Καναδάς κατακτά και πάλι το Ασημένιο μετάλλιο, με τον Γκάβιν Σμιτ να είναι ο πρώτος σκόρερ της διοργάνωσης, ενώ το 2011 παρά το χάλκινο μετάλιο του Καναδά, ο Σμίτ κατακτά και τους δύο προαναφρθέντες τίτλους. Το 2011 επίσης και το 2013 κατακτά με το εθνικό συγκρότημα το χάλκινο και το ασημένιο μετάλιο αντίστοιχα στο Πρωτάθλημα Βορείου - Κεντρικής Αμερικής & Καραϊβικής. Το 2014 συμμετέχει στο Πσγκόσμιο Πρωτάθλημα της Πολωνίας, όπου ο Καναδάς καταλαμβάνει την 7η θέση, την καλύτερη που έχει καταλάβει ποτέ σε Παγκόσμιο Πρωτάθλημα. Οι ατομικές διακρίσεις του Γκάβιν Σμιτ συνεχίζονται στους Παναμερικανικούς Αγώνες του 2015, στους οποίους αναδεικνύεται πρώτος σκόρερ και καλύτερος σέρβερ, ενώ στους προκριματικούς των Ολυμπιακών Αγώνων του 2016 ανακηρύσσεται καλύτερος διαγώνιος. Συμμετέχει με τον Καναδά στους Ολυμπιακούς του Ρίο, μετά τη λήξη των οποίων και λόγω ενός τραυματισμού αποφασίζει να αποσυρθεί από την Εθνική ομάδα. Επανέρχεται τον Ιούνιο του 2018 και συμμετέχει στο Πσγκόσμιο Πρωτάθλημα του ίδιου χρόνου, που διεξήχθη στην Ιταλία και τη Βουλγαρία, με τον Καναδά να καταλαμβάνει την 9η θέση. 2008: Παναμερικανικό Κύπελλο - Γουΐνιπεγκ (Καναδάς): 2η θεση 2009: Παναμερικανικό Κύπελλο - Τσιάπας (Μεξικό): 2η θεση 2011: Παναμερικανικό Κύπελλο - Γκατινό (Καναδάς): 3η θεση 2013: Πρωτάθλημα Βορείου - Κεντρικής Αμερικής & Καραϊβικής - Λάνγκλεϊ (Καναδάς): 2η θεση 2011: Πρωτάθλημα Βορείου - Κεντρικής Αμερικής & Καραϊβικής - Μαναγουές (Πουέρτο Ρίκο): 3η θεση 2015: Παναμερικανικοί Αγώνες - Τορόντο: 3η θεση Πρωτάθλημα συλλόγων Νοτίου Αμερικής 1η θέση: 2016 (ΦΟΥΝΒΙΚ Ταουμπατέ) 3 Πρωταθλήματα Νοτίου Κορέας 2009-10, 2010-11, 2011-12 (Σάμσουνγκ Μπλούφανγκς Ντέτζον)1 Πρωτάθλήμα Τουρκίας 2014-15 (Άρκας Σπορ Σμύρνης)1 Πρωτάθλημα Ελλάδας 2018-19 (Ολυμπιακός Πειραιώς)1 Λιγκ Καπ Ελλάδας 2018-19 (Ολυμπιακός Πειραιώς) 1 Κύπελλο Νοτίου Κορέας 2009 (Σάμσουνγκ Μπλούφανγκς Ντέτζον) Παναμερικανικό Κύπελλο 2008: Καλύτερος επιθετικός Παναμερικανικό Κύπελλο 2009: Πρώτος σκόρερ Παναμερικανικό Κύπελλο 2011: Πρώτος σκόρερ - Καλύτερος επιθετικός Παναμερικανικοί Αγώνες 2015: Πρώτος σκόρερ - Καλύτερος σέρβερ Προκριματικοί Ολυμπιακών Αγώνων 2016: Καλύτερος διαγώνιος 2009-10 Πρωτάθλημα Ν. Κορέας: Πολυτιμότερος Παίκτης Κανονικής περιόδου, Τελικών, Δεκεμβρίου και Ολ Σταρ Γκέιμ - Πρώτος σκόρερ, καλύτερος επιθετικός και σέρβερ 2010-11 Πρωτάθλημα Ν. Κορέας: Πολυτιμότερος Παίκτης Τελικών και Ολ Σταρ Γκέιμ - Πρώτος σκόρερ 2011-12 Πρωτάθλημα Ν. Κορέας: Πολυτιμότερος Παίκτης Κανονικής περιόδου, Τελικών και 1ου γύρου - Πρώτος σκόρερ, καλύτερος επιθετικός 2014-15 Πρωτάθλημα Τουρκίας: Πολυτιμότερος Παίκτης - Πρώτος σκόρερ, καλύτερος επιθετικός και σέρβερ 2018-19 Πρωτάθλημα Ελλάδας: Πολυτιμότερος Παίκτης 4ης Αγωνιστικής Πρωτάθλημα Νοτίου Κορέας 2011-12: 58 κερδισμένοι πόντοι σε ένα παιχνίδι Γκάβιν Σμιτ - Βιογρφικά στοιχεία - Τίτλοι - Διακρίσεις olympic.ca/team-canada Ο Γκάβιν Σμιτ στον Ολυμπιακό - Προηγούμενες ομάδες - Τίτλοι - Διακρίσεις www.olympiacossfp.gr Η Εθνική Καναδά στο Παγκόσμιο του 2018 με τον Γκάβιν Σμιτ με το Νο 12 italy-bulgaria2018.fivb.com Γκάβιν Σμιτ - Ατομικά στοιχεία italy-bulgaria2018.fivb.com